FM i bowling 1. oktober 2023 i Sønderborg.

Redaktion: Kirsten F. Jensen/Britta B. Jensen

I år var det igen blevet Sønderborgs tur til at lægge baner til det årlige FM i bowling.

En del af os kom lidt over 11.00, men hallen åbnede først kl 11.30. Så der var tid til at hyggesnakke lidt ude på parkeringspladsen forinden.

Kl. 12.00 var det tid til 5 minutters opvarmning inden start.

Vi var i alt 26 spillere fordelt på byerne Esbjerg, Holstebro, Horsens, Århus, Aabenraa, Vejle, Haderslev, Sønderborg og Sorø.

Kun 1 enkelt havde meldt fra på grund af sygdom.

Som altid var det en superhyggelig dag og med masser af god bowling.

Ca. kl. 15.00 var det tid til præmieoverrækkelse. Se særskilt resultatliste.

Mesterskabet for damerne blev vundet af Kirsten F. Jensen fra Sorø med 1044 kegler.

Mesterskabet for herrerne blev vundet af Jack Adolph fra Sorø med 1187 kegler.

Bortset fra nogle enkelte banefejl, som jo næsten er uundgåelige, fungerede alt perfekt. Og kun 2 baner gik lidt over tiden.

Vi glæder os allerede til næste år og er spændt på at se, hvor vi skal mødes næste gang. Rygterne går på Vejle – hvem ved.